เหตุสุนัขบ้าออกไล่กัดชาวบ้านจนติดเชื้อครั้งนี้ได้รับการเปิดเผยจากนายสมพงษ์ บุญสืบชาติ นายแพทย์สาธารณสุขจังหวัดนนทบุรีว่า ตนได้รับแจ้งจากชาวบ้านว่ามีประชาชนถูกสุนัขจรจัด สีน้ำตาล เพศผู้ ปากสีดำ ไล่กัดชาวบ้าน 5 คน เหตุเกิดที่หน้าหมู่บ้านปากเกร็ดวิลเลจหมู่ 8 ต.บางพูดอ.ปากเกร็ด ตั้งแต่เมื่อวันที่ 13 กรกฎาคมที่ผ่านมาหลังรับแจ้งจึงประสานงานไปยังเจ้าหน้าที่ปศุสัตว์จังหวัดนนทบุรีให้เข้าไปตรวจสอบ เจ้าหน้าที่สามารถจับสุนัขดังกล่าวเอาไว้ได้ จากนั้นจึงนำมาตรวจสอบอย่างละเอียด"เมื่อเจ้าหน้าที่ตรวจสอบสุนัขที่จับได้อย่างละเอียดแล้ว พบว่าสุนัขตัวดังกล่าวมีเชื้อพิษสุนัขบ้า ดังนั้นจึงเร่งออกติดตามหาประชาชนที่ใช้เส้นทางดังกล่าวที่อาจถูกสุนัขกัด หรืออาจจะไปสัมผัสกับน้ำลาย ให้มาฉีดวัคซีนป้องกันโรคพิษสุนัขบ้า ขณะนี้สามารถติดตามประชาชนที่ถูกสุนัขกัด 3 ราย และยังเหลืออีก 2 ราย ที่ยังหาไม่พบ ซึ่งเป็นชายขายลอตเตอรี่และประชาชนที่มาซื้อของที่ร้านขายมีด บริเวณริมถนนติวานนท์ ใกล้ทางเข้าหมู่บ้านปากเกร็ดวิลเลจ"นายแพทย์สาธารณสุขจังหวัดนนทบุรี กล่าว
เหตุสุนัขบ้าออกไล่กัดชาวบ้านจนติดเชื้อครั้งนี้ได้รับการเปิดเผยจากนายแพทย์สาธารณสุขจังหวัดนนทบุรีว่าอะไร 
นายสมพงษ์ บุญสืบชาติ